Ce urmărește, de fapt, premierul Ungariei, după ce a optat pentru vaccinul Rusiei. Serul "Sputnik-V", exportat în 50 de țări.
Ungaria este prima țară din Europa care testează vaccinul rusesc. Uniunea Europeană vrea vaccin american, Ungaria vrea ser rusesc.
Vaccinul Rusiei ajunge la granița cu România. Ungaria devine prima țară din Europa care testează serul Moscovei "Sputnik-V". "Ungaria și-a cam pierdut răbdarea și știe că este aglomerație foarte mare la ghișeul Comisiei Europene. Acolo sunt toate statele membre ale Uniunii care stau cu mâna să primească vaccinurile pe care le-au contractat. Mai este și o nevoie internă, politică, în felul acesta Viktor Orban reușește să manipuleze și majoritatea lui din Parlament. I-a determinat să modifice legea, ca timp de șase luni de zile să permită acestui vaccin din Rusia să pătrundă în Ungaria spre a fi testat. Rusia are, deocamdată, 50 de țări în toată lumea unde a exportat acest vaccin", a declarat analistul de politică externă Bogdan Nicolae.